รัฐมนตรีว่าการกระทรวงการท่องเที่ยวและกีฬา ยืนยันเหตุระเบิดที่เกิดขึ้นในพื้นที่จังหวัดพัทลุงและสตูล ไม่ส่งผลกับการท่องเที่ยวอย่างแน่นอน
รัฐมนตรีว่าการกระทรวงการท่องเที่ยวและกีฬา ยืนยันเหตุระเบิดที่เกิดขึ้นในพื้นที่จังหวัดพัทลุงและสตูล ไม่ส่งผลกับการท่องเที่ยวอย่างแน่นอนนายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา กล่าวถึงเหตุระเบิดที่เกิดขึ้นในพื้นที่จังหวัดพัทลุงและสตูล ว่าจุดที่ระเบิดไม่ได้เป็นจุดที่มีประชาชนหรือนักท่องเที่ยวเดินทางไปท่องเที่ยว และจากการลงพื้นที่ตรวจสอบ ได้เชื่อมโยงให้เห็นว่าไม่ใช่เป็นเรื่องก่อการร้าย จึงยืนยันว่าไม่ส่งผลกับการท่องเที่ยวในซีซั่นนี้อย่างแน่นอน ส่วนจะส่งเจ้าหน้าที่ลงไปสร้างความเชื่อมั่นในพื้นที่หรือไม่นั้น รัฐมนตรีว่าการกระทรวงการท่องเที่ยวและกีฬา กล่าวว่า เป็นเรื่องของฝ่ายความมั่นคง ที่จัดส่งกำลังเข้าไปดูแลพื้นที่ เพราะในส่วนของกระทรวงการท่องเที่ยวและกีฬานั้น มีเพียงเจ้าหน้าที่ที่อำนวยความสะดวกแก่นักท่องเที่ยวเท่านั้น